แจกจ่ายงาน 6 ผู้ตรวจราชการ วธ.ลงตัว
กฤษศญพงษ์ หนุนบูรณาการทุกส่วน ตั้งเป้าดัน สวจ.สู่องค์กรคุณธรรม,นายกฤษศญพงษ์ ศิริ ปลัดกระทรวงวัฒนธรรม (วธ.) กล่าวว่า ได้มอบหมายให้ผู้ตรวจราชการ วธ. ทั้ง 6 คนขับเคลื่อนการตรวจราชการแบบบูรณาการของผู้ตรวจราชการ ประจำปีงบประมาณ พ.ศ.2562 ดังนี้,1.นายขจร มุกมีค่า รับผิดชอบพื้นที่สำนักงานวัฒนธรรมจังหวัด (สวจ.) ภาคตะวันออก แหล่งโบราณคดี และงานวัฒนธรรมที่ได้รับมอบหมายในเขตเศรษฐกิจพิเศษภาคตะวันออก หรือ EEC 2.นายเกรียงศักดิ์ บุญประสิทธิ์ ดูแล สวจ.พื้นที่ภาคกลางและกทม. รวมทั้งส่วนงานเกี่ยวกับงานพิธีศพ 3.นายประทีป เพ็งตะโก รับผิดชอบ สวจ. 3 จังหวัดชายแดนใต้ การก่อสร้างพิพิธภัณฑ์อัลกุรอาน พิพิธภัณฑ์วัดช้างให้และงานก่อสร้างที่กรมศิลปากรดูแล 4.นายสมเกียรติ พันธรรม รับผิดชอบพื้นที่ สวจ. ในภาคเหนือ ดูแลเรื่องงานวัฒนธรรมกับการท่องเที่ยว เพิ่มศักยภาพให้ วธจ.ในภาคเหนือให้มีความเข้มแข็ง นำเครือข่ายในพื้นที่รักษามรดกวัฒนธรรม 5.น.ส.ศิริพรรณ ทองเจิม รับผิดชอบสวจ.ภาคใต้ ดูแลขับเคลื่อนงานมหกรรมศิลปะร่วมสมัยนานาชาติ จ.กระบี่ Thailand Biennale, Krabi 2018 และ 6.นายประดิษฐ์ โปซิว รับผิดชอบ สวจ.ภาคตะวันออกเฉียงเหนือ ดูแลเรื่องภูมิปัญญาทางภาคอีสานที่มีความหลากหลายให้เกิดความยั่งยืน,ปลัด วธ. กล่าวต่อว่า ผู้ตรวจราชการต้องศึกษางานระดับนโยบายภาพรวมทั้งกระทรวง ทั้งงานที่เป็นจุดเน้น งานระยะเร่งด่วน งานตามมติคณะรัฐมนตรี ข้อสั่งการนายกรัฐมนตรี ข้อสั่งการ รมว.วธ.ให้เกิดผลเป็นรูปธรรม นอกจากนี้ยังมีงานลักษณะพิเศษ ระดมเครือข่าย ภาครัฐ ภาคเอกชน ทำงานร่วมกัน ที่สำคัญร่วมออกตรวจราชการแบบบูรณาการร่วมกับสำนักนายกรัฐมนตรี ขณะที่สำนักงานปลัด วธ.นั้น ได้เน้นย้ำให้ผู้ตรวจผลักดันวัฒนธรรมจังหวัดขับเคลื่อนให้ สวจ.เป็นองค์กรคุณธรรม บูรณาการถ่ายทอดงานวัฒนธรรมลงสู่พื้นที่เป้าหมายให้ชัดเจน และเป็นต้นแบบให้กับองค์กร หน่วยงาน หรือชุมชนในพื้นที่.
นายกฤษศญพงษ์ ศิริ ปลัดกระทรวงวัฒนธรรม (วธ.) กล่าวว่า ได้มอบหมายให้ผู้ตรวจราชการ วธ. ทั้ง 6 คนขับเคลื่อนการตรวจราชการแบบบูรณาการของผู้ตรวจราชการ ประจำปีงบประมาณ พ.ศ.2562 
กฤษศญพงษ์ ศิริ,กระทรวงวัฒนธรรม,ผู้ตรวจราชการ วธ.,ผู้ตรวจราชการ,ข่าวทั่วไป